
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 28ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 370/2011
ΘΕΜΑ: Λήψη απόφασης για την ανάκληση ή μη της άδειας ίδρυσης και λειτουργίας καταστήματος υγειονομικού ενδιαφέροντος του Δασκόπουλου Θεοφάνη
    
Στον Πύργο και στο Δημοτικό Κατάστημα σήμερα την 29 του μηνός Αυγούστου, του έτους 2011, ημέρα Δευτέρα και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 39587/25-8-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

      
Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 27 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σκαρτσιάρης Παναγιώτης – Αντιπρόεδρος, 3. Τζουανόπουλος Δημήτριος – Γραμματέας, 4.Καράμπελας Αντώνιος,5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13.  Τζίνη Διονυσία, 14. Μπίρμπας Κων/νος 15. Ανδρικόπουλος Ανδρέας, 16. Ανδρικόπουλος Φώτιος, 17. Αντωνέλος Δημήτριος, 18. Λιατσής Γαβριήλ – Επικεφαλής της Μείζονος Μειοψηφίας, 19. Ανδριόλας Γεώργιος, 20. Γιαννακούλιας Θεόδωρος 21. Σεϊντής Βασίλειος, 22. Λιατσής Δημήτριος, 23. Γεράνιος Κων/νος, 24. Αγγελακοπούλου Ανδριάνα, 25. Γιάνναρος Χρήστος – Επικεφαλής της παράταξης «Λαϊκή Συσπείρωση», 26. Καραμπέτσος Αθανάσιος, 27. Σεφερλής  Ιωάννης – Επικεφαλής  της παράταξης «Ανταρσία στο Δήμο Πύργου»

ΑΠΟΝΤΕΣ: 

1. Κοτσιλίμπας Γεώργιος, 2. Ζέκιος Λεωνίδας, 3. Φραγκαντώνης Παναγιώτης, 4. Αργυρόπουλος Ιωάννης του Παναγιώτη, 5. Δημόπουλος Φώτιος, 6. Κουρμπανάς Γεώργιος, οι οποίοι δεν προσήλθαν, αν και η πρόσκληση τους επιδόθηκε νομίμως.

    Επίσης για το συγκεκριμένο θέμα προσκλήθηκε στη συνεδρίαση με την  υπ’ αριθμ. 39587/25-8-2011 έγγραφη πρόσκληση του Προέδρου, προσκλήθηκε στη συνεδρίαση και ο Πρόεδρος της Δ.Κ. Πύργου κ. Σπυρίδων Δαρζέντας, ο οποίος δεν προσήλθε. Τον Πρόεδρο της Δ.Κ. αναπλήρωσε νομίμως (άρθρο 81 παρ. 3 του Ν. 3852/10) ο Αντιπρόεδρος κ. Γεώργιος Λαμπρόπουλος.
    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.

---------

    Ακολούθως ο Πρόεδρος έθεσε υπόψη του Δημοτικού Συμβουλίου το 23(2) θέμα της ημερήσιας διάταξης με τίτλο: «Ανάκληση ή μη της άδειας του καταστήματος του Δασκόπουλου Θεοφάνη» και ανέφερε: 

    Σύμφωνα με το άρθρο 80 του Ν. 3463/2006 αρμόδιο για την ανάκληση των αδειών που έχουν τροποποιήσει τους ουσιώδεις όρους λειτουργίας τους και έχουν προβεί σε πολεοδομικές παραβάσεις, είναι η Δημαρχιακή Επιτροπή. Λόγω της σοβαρότητας του θέματος η Δημαρχιακή Επιτροπή με την υπ’ αριθμ. 433/2009 απόφασή της, το παρέπεμψε το θέμα στο Δημοτικό Συμβούλιο.
    Σας υποβάλλω:

1ον  Το 26710/25-8-2009 έγγραφο του Γραφείου Διοικητικών Κυρώσεων το οποίο εισηγείται την ανάκληση της άδειας ίδρυσης και λειτουργίας του καταστήματος «Καφετέρεια» ευρισκόμενου στη Δ.Κ. Πύργου, επί της οδού Μιαούλη 3, ιδιοκτησίας του Δασκόπουλου Θεοφάνη, κατόπιν του υπ’ αριθμ. 1020/13825/4-α/17-8-2009 εγγράφου του Α.Τ. Πύργου σύμφωνα με το οποίο «.......διαπιστώθηκε ο ανωτέρω να έχει αναπτύξει στον ακάλυπτο χώρο σαράντα (40) τραπεζοκαθίσματα αντί των οκτώ (8) που προβλέπεται από την υπ’ αριθμ. 8465/18-3-2009 άδεια ίδρυσης και λειτουργίας».
2ον  Την 3315/2-2-2010 αίτηση του Δασκόπουλου Θεοφάνη με την οποία ζητείται να γίνει επανέλεγχος του καταστήματος του.
3ον  Το 1780/27-4-2010 έγγραφο της Δ/νσης Υγείας και Πρόνοιας σύμφωνα με το οποίο, κατόπιν αυτοψίας που διενήργησε, διαπιστώθηκε να λειτουργεί σύμφωνα με τους υγειονομικούς όρους της χορηγηθείσας άδειας λειτουργίας. 
4ον  Το 17078/21-6-2010 έγγραφο του Γραφείου Διοικητικών Κυρώσεων το οποίο εισηγείται την μη ανάκληση του εν λόγω καταστήματος.
    Καλείται το σώμα ν’ αποφασίσει επί της ανάκλησης ή μη της άδειας που έχει χορηγηθεί στον Δασκόπουλο Θεοφάνη για τη λειτουργία καταστήματος «Καφετέρια», που βρίσκεται επί της οδού Μιαούλη 3.
Το Δημοτικό Συμβούλιο Πύργου

Λαμβάνοντας υπόψη του:

· Τις διατάξεις του άρθρου 80 του Ν.3463/2006 
· Τις διατάξεις του άρθρου 65 του Ν.3852/2010
· Τις διατάξεις του άρθρου 80 παρ. 6  του Ν.3463/2006, σε συνδυασμό με την υπ’ αριθμ. 433/2009 απόφαση της Δημαρχιακής Επιτροπής

· Τα στοιχεία του φακέλου του καταστήματος και μετά από διαλογική συζήτηση, 
Α π ο φ α σ ί ζ ε ι

    Ομόφωνα, την μη ανάκληση της 8465/18-3-2009 άδειας λειτουργίας καταστήματος «Καφετέρια» του Δασκόπουλου Θεοφάνη, που βρίσκεται επί της Μιαούλη 3.

    Οι Δημοτικοί Σύμβουλοι κ.κ. Κ. Μπίρμπας, Γ. Λιατσής – Επικεφαλής μείζονος μειοψηφίας, Γ. Ανδριόλας, Θ. Γιαννακούλιας, Β. Σεϊντής, Δ. Λιατσής, Κ. Γεράνιος, Α. Αγγελακοπούλου, Π. Σκαρτσιάρης και Ι. Σεφερλής – Επικεφαλής της παράταξης «Ανταρσία στο Δήμο Πύργου», είχαν αποχωρήσει από τη συνεδρίαση, όταν τέθηκε το θέμα προς συζήτηση και έγκριση.
Η παρούσα απόφαση έλαβε αύξοντα αριθμό 370/2011.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ                            ΤΑ ΜΕΛΗ                   Ο ΓΡΑΜΜΑΤΕΑΣ
Ε. ΚΑΝΝΗΣ

   
 



 Δ. ΤΖΟΥΑΝΟΠΟΥΛΟΣ

Ακριβές Απόσπασμα

Εκ των πρακτικών του Δ.Σ.

Πύργος 30-11-2011
Ο ΔΗΜΑΡΧΟΣ

      Μ.Ε.Δ
